  Туспуктэм: ИА «Удмуртия» Наталия Сильвестрова Удмуртиын 79 сюрс 613 гектар музъем вылэ узьым кизизы, со планлэсь 118 процент. Кылем арын 68 сюрс гектар вылэ киземын вал. Озьы ик элькунын картофка но бакча сиён октон ужъёс азьланьтӥсько. Со сярысь Удмуртиысь гурт возёсъя но сиён-юонъя министр Михаил Юдин 23-тӥ коньывуонэ аппаратной кенешонын ивортӥз. 5 сюрс 134 гертар вылысь 79 сюрс 831 тонна картофка бичазы (96 процент), со 2022-тӥ арын та дырлы октэмлэсь тросгес, бакча сиён – 140 гектарысь 4 сюрс 655 тонна (78 процент). Пусъёно, элькунысь сизьым ёросын гинэ бакча сиён будэтонэн выро. Озьы ик 295 сюрс 709 гектар музъемез кын улэ гыризы, со чакламезлэсь 87 процент. Тодэ вайытом, Удмуртиын 615 сюрс тонналэсь трос ю тысь люказы. Тегъёс: гуртвозёс Удмуртия  